Ois Nachfolga vom  Bundesfinanzminister Waigel Theodor is er am 16. Januar 1999 aa zum Landesvorsitzenden vo da CSU gwählt worn. 2002 is a sogar deitscha Kanzlerkandidat gwen, håt aba ganz knapp gengan Schröder verlorn. 2005 war de Red davo, dass er Wirtschaftsminister der Bundesrepublik Deitschland im Kabinett Merkel werd, er håt se dann aba liaba doch nach Bayern zruckzong. Des håt seina Beliebtheit in Bayern schwaar gschadt. Nachdem's a no ghoaßn hod, dass de Landrätin vo Fürth, de Pauli Gabriele, vo oam vo seine Mitarbeita bspitzelt worn waar, is er oiwei mehra in d'Kritik kemma. Letzendli is eam nix anders übabliem, ois zum sång, das er zum 30. September 2007 ois Ministerpräsident aafhert und a ois Vorsitzender von da CSU net no amoi kandidiern werd. Sei Nachfoiga ois Ministerpräsident is seit am 9. Oktoba da Günther Beckstein.